***Hodnotenie a klasifikácia žiakov – ZŠ v Kračúnovciach***

Pokyny a usmernenia

Na základe usmernení Ministerstva školstva SR pre hodnotenie a klasifikáciu žiakov ZŠ platia pre učiteľov a žiakov nasledujúce pokyny (vyberáme):

1. priebežné hodnotenie žiakov sa **nerealizuje formou klasifikácie**,
2. záverečné hodnotenie žiakov 1. ročníka bude **slovné**,
3. **Pred postupom do vyššieho ročníka** je možné určiť **preskúšanie** u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách alebo do 31.8.2020. O preskúšaní žiaka rozhoduje pedagogická rada.

Okrem toho pedagogická rada pri ZŠ v Kračúnovciach prijala dňa 27.04.2020 nasledujúce pokyny pre hodnotenie a klasifikáciu žiakov ZŠ v Kračúnovciach.

1. Pri záverečnom hodnotení (vysvedčenie za 2.polrok) budú žiaci ZŠ v Kračúnovciach **hodnotení známkou** (okrem žiakov 1. ročníka ZŠ).
2. Vzhľadom na nemožnosť naplnenia cieľov predmetu v čase prerušovaného vyučovania  **nebudú predmety -** pracovné vyučovanie, hudobná výchova, telesná a športová výchova, výtvarná výchova, náboženská a etická výchova, technika **hodnotené známkou**, aleslovným vyjadrením **absolvoval**.